കഥകളി പുരസ്കാരങ്ങള് സമ്മാനിച്ചു കരുനാഗപ്പള്ളി : പന്നിശേരി നാണുപിള്ള സ്മാരക കഥകളി പുരസ്കാരങ്ങള് സമ്മാനിച്ചു. സ്മരതി പന്നിശേരിം എന്ന പേരില് മരുതൂര്കുളങ്ങര പന്നിശേരി നാണുപിള്ള സമാധി മണ്ഡപത്തിലാണ് അവാര്ഡ് വിതരണ ചടങ്ങ് നടന്നത്. അവാര്ഡുവിതരണം മന്ത്രി കെ.എന്.ബാലഗോപാല് ഉദ്ഘാടനം ചെയ്തു.പന്നിശേരി നാണുപിള്ള സ്മാരക കഥകളി ക്ലബ് പ്രസിഡന്റ് ചിറയ്ക്കല് ശ്രീഹരി അധ്യക്ഷത വഹിച്ചു. ഡോ.പൂജപ്പുര കൃഷ്ണന് നായര് പന്നിശേരി അനുസ്മരണ പ്രഭാഷണം നടത്തി. പന്നിശേരി നാണുപിള്ള തൗര്യത്രികം പുരസ്കാരം കഥകളി സംഗീതജ്ഞന് പത്തിയൂര് ശങ്കരന്കുട്ടിയ്ക്ക് മന്ത്രി നല്കി. ആട്ടക്കഥാകൃത്ത് ഡോ.പൂജപ്പുര കൃഷ്ണന് നായര്ക്ക് ഗീതസാരസ്വതം പുരസ്കാരം ഡോ.സുജിത്ത് വിജയന്പിള്ള എംഎല്എയും കഥകളി നടന് കലാമണ്ഡലം മയ്യനാട് രാജീവന് രംഗമുദ്ര പുരസ്കാരം സി.ആര്.മഹേഷ് എംഎല്എയും സമ്മാനിച്ചു. ചുട്ടി കലാകാരന് ചിങ്ങോലി പുരുഷോത്തമന് വര്ണമുഖി പുരസ്കാരം നഗരസഭാ ചെയര്മാന് കോട്ടയില് രാജു സമ്മാനിച്ച്. കഥകളി മദ്ദള വാദകന് കലാമണ്ഡലം അച്യുത വാര്യര്ക്ക് വാദനശ്രീ പുരസ്കാരം വ്യാസ കഥകളി ക്ലബ് രക്ഷാധികാരി ഡോ.കണ്ണന് കന്നേറ്റിയും കൈമാറി. The post കഥകളി പുരസ്കാരങ്ങള് സമ്മാനിച്ചു first appeared on MalayalamExpressOnline.